Case ID: 1165735
Sentence 47: Birinci instansiya məhkəməsində məhkəmə iclasında şahid qismində dindirilmiş Şahid19 ifadə verərək göstərmişdir ki, 3 saylı “ASAN xidmət” mərkəzində “xxx” MMC-nin hüquq məsləhətçisi fəzifəsində fəaliyyət göstərir, 2018-ci ilin fevral ayında 5 saylı “ASAN xidmət” mərkəzindəki “xxx” MMC-nin nümayəndəsi Aynur ona zəng edərək xidmət göstərilməsi ilə bağlı rus dilində danışan bir Rusiya vətəndaşının yaxınlaşdığını, lakin Aynurun rus dilini bilmədiyi üçün həmin əcnəbini onun işlədiyi “ASAN xidmət” mərkəzinə göndərəcəyini bildirmiş, Aynur həmin şəxslə danışmaq üçün telefonun dəstəyini ona verdikdən sonra həmin şəxsin adının Aleksey soyadının isə Şipayev olduğunu bilmiş, Aleksey Şipayev Azərbaycanda turizm şirkəti açmaq istədiyini bildirmiş, Alekseyə onların xidmətlərindən yararlanması üçün istifadəsində olan (050)***-**-** saylı mobil telefon nömrəsini verərək, 3 saylı “ASAN xidmət” mərkəzinə onun yanına gəlməsini təklif etmiş, Aleksey ona “WhatsApp” proqramı vasitəsi ilə yazaraq açacağı şirkət üçün ofis axtardığını, ofis tapdıqdan sonra şirkət açmaq üçün onun yanına gələcəyini demiş, ofis tapması üçün Aleksey Şipayevə bir neçə internet saytlarının adını vermiş, 1-2 gündən sonra Aleksey onun işlədiyi 3 saylı “ASAN xidmət” mərkəzinə gəlmiş, Alekseyə şirkət açması üçün lazım olan sənədlərin siyahısını vermiş, Aleksey ondan hüquqi ünvanı necə əldə edəcəyini soruşduqda, rəhbərliklə əlaqə saxlamış və hüquqi ünvanın vətəndaşın özü tərəfindən təqdim olunmalı olduğunu öyrənmiş, əvvəllər onunla birlikdə işləyən hal-hazırda isə “xxxxxxxxxxxxxxxxx” MMC-nin təsisçisi olan tanışı Vəfa adlı xanıma zəng edərək Aleksey Şipayev haqqnda məlumat vermiş, Aleksey şirkət açmaq üçün Vəfaya müraciət edərək şirkətin yaradılması üçün sonuncuya etibarnamə vermiş, Vəfa “xxxxxxxx” MMC-nin yaradılmasında və hüquqi ünvan tapılmasında Alekseyə kömək etmişdir; Təqsirləndirilən şəxs1, Andrey və Stanislav adlı şəxsləri tanımır, Alekseyin hansı fəaliyyətlə məşğul olmasından dəqiq xəbəri olmamış, sözlərindən Azərbaycanda turizm şirkəti açmaq istəyini bilmişdir.